Komisjoni otsus,

22. jaanuar 1974,

millega antakse volitused kontrollimeetmete võtmiseks liikmesriikides seoses ühenduse tulude ja kuludega

(74/55/EMÜ)

EUROOPA ÜHENDUSTE KOMISJON,

võttes arvesse Euroopa ühenduste ühtse nõukogu ja ühtse komisjoni asutamislepingut,

võttes arvesse 6. juuli 1967. aasta komisjoni esialgset kodukorda, viimati muudetud 6. jaanuari 1973. aasta otsusega

ning arvestades, et:

nõukogu 21. aprilli 1970. aasta määruse (EMÜ) nr 729/70 (ühise põllumajanduspoliitika rahastamise kohta) [1] artikli 9 lõike 2 lõikudes 3 ja 4 on sätestatud, et komisjon võib paluda liikmesriikidel teha kontrollimisi või järelepärimisi, milles ta võib teatud olukordades kutsuda osalema teiste liikmesriikide haldusasutusi;

nõukogu 2. jaanuari 1971. aasta määruse (EMÜ, Euratom) nr 2/71 (millega rakendatakse 21. aprilli 1970. aasta otsus liikmesriikide osamaksete asendamise kohta ühenduste omavahenditega) [2] artikli 14 lõike 2 esimeses lõigus on sätestatud, et komisjon võib paluda liikmesriikidel võtta lisakontrollimeetmeid või taotleda enda ühendamist kontrollimeetmetega, mida need on võtnud;

nõukogu 7. veebruari 1972. aasta määruse (EMÜ) nr 283/72 (eeskirjade eiramise ja valesti makstud summade sissenõudmise kohta ühise põllumajanduspoliitika rahastamisel ning infosüsteemi loomise kohta selles valdkonnas) [3] artikli 6 lõike 1 esimeses lõigus on sätestatud, et kui komisjoni arvates on toimunud eeskirjade eiramine või hooletusse jätmine, võib ta paluda asjaomasel liikmesriigil viia läbi haldusjuurdlus;

nõukogu 24. aprilli 1972. aasta määruse (EMÜ) nr 858/72 (Euroopa Sotsiaalfondi toimimise teatava haldus- ja finantskorra kohta) [4] artikli 5 lõikes 3 on sätestatud, et komisjon võib paluda liikmesriikidel teha kontrollimisi või järelepärimisi, milles ta võib teatud olukordades kutsuda osalema teiste liikmesriikide haldusasutusi;

kui neid volitusi tahetakse tõhusalt kasutada, peab komisjon olema suuteline võtma meetmeid väga kiiresti; selleks tuleks anda volitused komisjoni liikmele, kes vastutab finantskontrolli eest ja tegutseb komisjoni nimel ja vastutusel ning kelle on kinnitanud president ja komisjoni liige, kes vastutab asjaomaste ühenduse tulude ja kulude ning kohaldatavate tollisätete koostamise eest;

nende volituste suhtes kohaldatakse komisjoni järelevalvet ning neid kasutatakse vastavalt komisjoni juhistele;

antud volituste kasutamisest tuleb alati komisjonile teatada;

see volituste andmine ei välista mis tahes küsimuse arutamist kogu komisjonis, kui ta peab seda vajalikuks,

ON VASTU VÕTNUD KÄESOLEVA OTSUSE:

Artikkel 1

1. Finantskontrolli eest vastutavale komisjoni liikmele, kes tegutseb presidendi, asjaomaste tulude ja kulude auditeerimise eest vastutava liikme ja kohaldatavate tollisätete koostamise eest vastutava liikme heakskiidul, antakse volitused võtta rakendusmeetmeid määruse (EMÜ) nr 729/70 artikli 9 lõike 2 lõikude 3 ja 4, määruse (EMÜ; Euratom, ESTÜ) nr 2/71 artikli 14 lõike 2 esimese lõige, määruse (EMÜ) nr 283/72 artikli 6 lõike 1 lõigu 1 ja määruse (EMÜ) nr 858/72 artikli 5 lõike 3 alusel.

Kui asi on kiireloomuline ja nende volitustega liikmed puuduvad, välja arvatud finantskontrolli eest vastutav liige, võivad heakskiidu anda peadirektorid või osakonnajuhatajad, kes vastutavad asjaomaste tulude ja kulude ning kohaldatavate tollisätete koostamise eest.

Presidendi puudumisel võib heakskiidu anda presidendi kabinetiülem.

2. Lõike 1 alusel volitused saanud komisjoni liige tegutseb komisjoni nimel ja vastutusel. Ta teatab tehtud otsusest komisjonile.

3. Igast lõike 1 alusel võetud meetmest teatatakse komisjonile.

Artikkel 2

Käesolev otsus jõustub 23. jaanuaril 1974.

Brüssel, 22. jaanuar 1974

Komisjoni nimel

asepresident

W. Haferkamp

[1] EÜT L 94, 28.4.1970, lk 13.

[2] EÜT L 3, 5.1.1971, lk 1.

[3] EÜT L 36, 10.2.1972, lk 1.

[4] EÜT L 101, 28.4.1972, lk 3.

--------------------------------------------------